VS000979
Datum: 1989-06-30T02:00:00.000+02:00
datum_sodbe_i_stopnje: 1999-04-23T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe zob in čeljusti in njihove posledice
fischer: srednje hudi primeri
odskodnina: 2540000 SIT
opombe: II Ips 323/2001. Reviziji tožeče stranke je bilo delno ugodeno, odškodnina za telesne bolečine je bila s 600.000,00 SIT zvišana na vseh zahtevanih 840.000,00 SIT in odškodnina za ZŽA z 1.300.000,00 SIT na vseh zahtevanih 1.500.000,00 SIT.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 35 do 40 let

Gostinska delavka.

## Škodni dogodek

Prometna nesreča.

## Poškodba

Izbitje petih sprednjih zgornjih zob in zlom treh sprednjih spodnjih zob.

## Telesne bolečine

840000 SIT Hude 7 dni, nato še občasno ob brušenju zob in zobozdravstvenih posegih.

#### Hospitalizacija

1 dan.

#### Ambulantno zdravljenje

Številni zobozdravstveni posegi, med njimi tudi operativna odstranitev enega zoba.

#### Nevšečnosti med zdravljenjem

Dobila je začasni protetični nadomestek, nato so ji brusili še štiri zdrave zobe za fiksiranje proteze; po 2 mesecih so ji vstavili fiksni protetični nadomestek; v naslednji polovici meseca so ji oskrbeli še tri poškodovane spodnje zobe z novimi kronami; v času zdravljenja je smela uživati le tekočo in mehko hrano, izogibala se je javnosti.

## Strah

200000 SIT Zaskrbljenost, ali bo protetični nadomestek ustrezal glede grizenja hrane in glede tožničinega zunanjega izgleda.

## Zmanjšanje življenjske aktivnosti

1500000 SIT Fiksni protetični nadomestek ni trajen, treba ga bo menjati za snemnega, kar bo bistveno vplivalo na kvaliteto življenja, na težave v zvezi z uživanjem trše hrane in v zvezi z vzdrževanjem ustne higiene. Pred nesrečo je imela zdrave zobe in niti ene plombe, sedaj mora redno hoditi k zobozdravniku.

## Skaženost

Zahtevek je bil zavrnjen.

---

ZOR člen 200, 203